2009 februárjában porckorongsérvvel műtötték. 2010 januárjában, másfél év kihagyás után tért vissza a versenyzéshez. 2010-ben a budapesti rendezésű Európa-bajnokságon megismételte 2006-os eredményét és újra bronzérmet nyert 3 méteren. A nők 1 méteres fináléjában a 9. helyet szerezte meg Barta, aki az első világversenyen szerepelt a felgyógyulása óta. A 2011-es Eb-n egy 1 méteren 12., három méteren hatodik volt. 2011 júniusában egy edzésen combizomszakadást szenvedett, így kénytelen kihagyni a júliusi világbajnokságot. A 2012-es Európa-bajnokságon 1 méteren 14., 3 méteren tizedik volt. Júniusban a FINA olimpiai kvótát biztosított Barta részére. Az ötkarikás játékokon 3 méteren 25. lett és kiesett a selejtezőben. 2013 augusztusában bejelentette, hogy befejezi sportolói pályafutását.